
AVIZ
asupra propunerii legislative pentru modificarea Legii nr. 95/2006 privind reforma în domeniul sănătăţii
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr. 95/2006 privind reforma în domeniul sănătăţii, trimisă cu adresa Pl-x. 633 din 15 decembrie 2009, înregistrată cu nr. 1115 din 15 decembrie 2009.


Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 1 din Regulamentul Camerei Deputaţilor republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată a respins, propunerea legislativă în şedinţa din 24 noiembrie 2009.


Potrivit prevederilor art. 61 din Regulamentul Camerei Deputaţilor, republicat,cu modificările ulterioare, Comisia a dezbătut propunerea legislativă în şedinţa din 2 februarie 2010.


Propunerea legislativă are ca obiect de reglementare completarea Legii nr. 95/2006 privind reforma în domeniul sănătăţii, prin introducerea unui nou articol, art. 1071, prin care se prevede funcţionarea în zonele urbane a unor substaţii de ambulanţă, în vederea efectuării transportului medical asistat.

Membrii Comisiei au examinat propunerea legislativă supusă avizării, expunerea de motive, avizul favorabil, cu propuneri şi observaţii, al Consiliului Legislativ nr. 849 din 22 iulie 2009 şi punctul de vedere al Guvernului transmis prin adresa nr. 2129 din 24 august 2009, prin care nu se susţine adoptarea propunerii legislative.


În urma dezbaterilor, Comisa juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative.


În raport de obiectul şi conţinutul reglementării, propunerea legislativă face parte din categoria legilor ordinare.

